  Майя Бывальцева 1-тӥ инвожое Ижкарын Нылпиосты утён нуналлы но Тазалыклэн арезлы сӥзем «Тазалыкъя нылпи урам» нырысьсэ ортчоз. Со сярысь Удмуртиысь Тазалыкез утёнъя министерстволэн пресс-службаез ивортэ. «Тазалыкъя нылпи урам» - со мобильной площадка, кытчы нылпи эмчиос но нимаз ӧръёсъя эм ужасьёс люкаськозы. Соос пӧлын терапевтъёс, психологъёс, син эмъясьёс, ортопедъёс, эмчиос-диетологъёс, пинь эмъясьёс но Элькун эм колледжысь ӧнерчиос Удмуртиысь Тазалыкез утёнъя министерстволэн пресс-службаезПлощадка Ижкарысь зоопаркын шудон инты вӧзын луоз. Ужрад 9 час 30 минутысен 12 часозь кыстӥськоз. Со дыр ӵоже котькуд нылпи дунтэк эм эскеронъёсты ортчыны быгатоз. Нош анай-атайёслэн пиналъёссылэн тазалыксы сярысь сюлмаськытӥсь юанъёссэс эмчиослы сётыны но визь-кенеш басьтыны луонлыксы кылдоз. Со сяна, пиналъёс понна мастер-классъёс, шудонъёс, вожвылъяськонъёс но крезьгуро разминка чакламын. Тодэ вайытом, 1-тӥ инвожое, Нылпиосты утён нуналэ, Ижкарын бадӟым шулдыръяськон радъяськоз.  Тегъёс: Тазалык Ижкар Зоопарк нылпиос Удмуртия эмчиос Тазалыклэнарез  